- Sivile drept i angrep i Afghanistan
Fem personer, deriblant en kvinne og et barn, ble drept da minibussen de satt i, kjørte på en landmine i den urolige Helmand-provinsen lørdag morgen. Tre andre passasjerer i kjøretøyet ble såret, ifølge talsmannen for en lokal guvernør. Noen timer tidligere ble ni veiarbeidere skutt og drept av en gruppe opprørere som angrep dem i Herat-provinsen. - En gruppe bevæpnende menn gikk først til angrep på en politipost, men ble drevet tilbake av politimennene. Da angriperne dro videre, skjøt de en gruppe veiarbeidere som lå og sov i en brakke, opplyser en polititalsmann. Sent fredag kveld ble tre kvinner drept da en veibombe eksploderte i Musa Qala i Helmand. Det er ikke kjent hvem som står bak angrepene.
Minst 17 sivile afghanere er drept i tre separate angrep i Afghanistan, opplyser myndighetene i landet.